CELEX: C2006/331/05
Language: fi
Date: 2006-12-30 00:00:00
Title: Asia C-374/04: Yhteisöjen tuomioistuimen tuomio (suuri jaosto) 12.12.2006 (High Court of Justicen (Chancery Division) (Yhdistynyt kuningaskunta) esittämä ennakkoratkaisupyyntö) — Test Claimants in Class IV of the ACT Group Litigation v. Commissioners of Inland Revenue (Sijoittautumisvapaus — Pääomien vapaa liikkuvuus — Yhtiövero — Osingonjako — Yhtiöveron hyvitys — Maassa asuvien osakkeenomistajien ja ulkomailla asuvien osakkeenomistajien erilainen kohtelu — Kaksinkertaisen verotuksen välttämistä koskevat kahdenväliset sopimukset)

30.12.2006   
            
            
               FI
            
            
               Euroopan unionin virallinen lehti
            
            
               C 331/3
            
         Yhteisöjen tuomioistuimen tuomio (suuri jaosto) 12.12.2006 (High Court of Justicen (Chancery Division) (Yhdistynyt kuningaskunta) esittämä ennakkoratkaisupyyntö) — Test Claimants in Class IV of the ACT Group Litigation v. Commissioners of Inland Revenue
   (Asia C-374/04) (1)
   
   (Sijoittautumisvapaus - Pääomien vapaa liikkuvuus - Yhtiövero - Osingonjako - Yhtiöveron hyvitys - Maassa asuvien osakkeenomistajien ja ulkomailla asuvien osakkeenomistajien erilainen kohtelu - Kaksinkertaisen verotuksen välttämistä koskevat kahdenväliset sopimukset)
   (2006/C 331/05)
   Oikeudenkäyntikieli: englanti
   Ennakkoratkaisua pyytänyt tuomioistuin
   High Court of Justice (Chancery Division)
   Pääasian asianosaiset
   
      Kantaja: Test Claimants in Class IV of the ACT Group Litigation
   
      Vastaaja: Commissioners of Inland Revenue
   Oikeudenkäynnin kohde
   Ennakkoratkaisupyyntö — High Court of Justice (Chancery Division) — Kansallinen yhtiöverolainsäädäntö — Yhtiöveroennakko (”advance corporation tax”) tytäryhtiön emoyhtiölle jakamasta voitosta — Yhtiöveron hyvitys (”tax credit”), jolla otetaan veroennakko huomioon — Verohyvityksen myöntäminen vain niille henkilöille, jotka asuvat kyseessä olevassa jäsenvaltiossa, ja niille henkilöille, jotka asuvat tietyissä muissa jäsenvaltioissa, joiden kanssa on tehty kaksinkertaisen verotuksen välttämistä koskeva sopimus, jossa määrätään tällaisesta rajoittamisesta — Jäsenvaltion vastuu yhteisön oikeuden rikkomisesta — Korvauksen muoto
   Tuomiolauselma
   
               1)
            
            
               EY 43 ja EY 56 artiklan kanssa ei ole ristiriidassa se, että kun jäsenvaltiossa asuva yhtiö jakaa osinkoa, mainittu valtio myöntää osinkoa saaville yhtiöille, jotka myös asuvat tässä valtiossa, yhtiöveron hyvityksen, joka vastaa osinkoa jakavan yhtiön jaetusta voitosta maksaman veron osuutta, mutta ei myönnä kyseistä yhtiöveron hyvitystä toisessa jäsenvaltiossa asuville saajayhtiöille, jotka eivät ole velvollisia maksamaan veroa kyseisestä osingosta tässä ensimmäisessä valtiossa.
            
         
               2)
            
            
               EY 43 ja EY 56 artiklan kanssa ei ole ristiriidassa se, että jäsenvaltio ei ulota sellaista oikeutta yhtiöveron hyvitykseen, josta määrätään toisen jäsenvaltion kanssa tehdyssä kaksinkertaisen verotuksen välttämistä koskevassa sopimuksessa ja joka on tässä toisessa valtiossa asuvilla yhtiöillä, jotka saavat osinkoa ensimmäisessä valtiossa asuvalta yhtiöltä, yhtiöihin, jotka asuvat jossain muussa jäsenvaltiossa, jonka kanssa se on tehnyt kaksinkertaisen verotuksen välttämistä koskevan sopimuksen, jossa ei määrätä tällaisesta kyseisessä muussa valtiossa asuvilla yhtiöillä olevasta oikeudesta.
            
         
      (1)  EUVL C 273, 6.11.2004.